Liz Truss’ regjering

Liz Truss’ regjering var Storbritannias regjering fra 6. september 2022 til 25. oktober 2022 og var ledet av Liz Truss som regjeringssjef. Hun ble erstattet av Rishi Sunak, mannen som hun tidligere hadde utkonkurrert i kampen om ledervervet i Det konservative partiet i Storbritannia.

Truss ble utnevnt til Storbritannias statsminister 6. september 2022. Dette var en av dronning Elizabeths siste gjerninger før hun døde 8. september 2022. Truss holdt etter dronningens død en direktesendt tale. Truss hadde tidligere på dagen lagt frem en omfattende plan for hvordan hennes regjering skulle få ned britenes energikostnader.

Liz Truss’ regjering 
Utnevnelsen av regjeringens initielle medlemmer skjedde samme dag som Truss ble utnevnt. I alt utnevnte hun 17 personer til å lede arbeidet i departementene.

Endringer 
Regjeringen fremla et «minibudsjett» 23. september 2022 med store skattekutt, og med 37 milliarder pund i underskudd. Det forutsatte store låneopptak. Finansmarkedene reagerte med børsfall og at pundet falt i verdi. Truss ba finansminister Kwasi Kwarteng om å forlate regjeringen den 14. oktober 2022. Han ble erstattet med Jeremy Hunt som trakk tilbake store deler av budsjettforslagene.

Innenriksminister Suella Braverman ble tvunget til å gå av 19. oktober 2022. Hun ble erstattet med Grant Shapps.

Noter

Referanser 

Storbritannias regjering
Conservative and Unionist Party
Etableringer i 2022
2022 i Storbritannia
Opphør i 2022